சமூக விரோத குற்றவாளி
செங்கல்பட்டு மாவட்டத்தில் சமூக விரோத குற்றவாளிகளான கஞ்சா, குட்கா, கள்ளச்சாராயம், போலி மதுபானம், லாட்டரி போன்ற குற்ற செயலில் ஈடுபடுவோர். சரித்திர பதிவேடு குற்றவாளிகள், மற்றும் ரவுடிகள் இவர்களின் மூலம் சட்டம் ஒழுங்கு பிரச்சனை ஏதும் ஏற்படா வண்ணம் மாண்புமிகு தமிழ்நாடு முதல்வர் அவர்களின் ஆணைக்கிணங்க இரும்பு கரம் கொண்டு ஒடுக்கப்படும்.
முழுக்கவனம்
செங்கல்பட்டு மாவட்டத்தில் சுமார் 53 கிலோ மீட்டர் தேசிய நெடுஞ்சாலையும் (NH-32, GST) 67 கிலோ மீட்டர் கிழக்கு கடற்கரை சாலையும் (ECR) உள்ளது. இதில் சாலை விபத்துக்கள் நடைபெறாமல் இருக்கவும், பொதுமக்களின் போக்குவரத்திற்கு சீரான போக்குவரத்து வசதி ஏற்பட முழுக்கவனம் செலுத்தப்படும்.
மாமல்லபுரம்
செங்கல்பட்டு மாவட்டத்தில் உலகளவில் பிரபலமான சுற்றுலா தலமான மாமல்லபுரமும், உலகின் பல பகுதிகளிலிருந்து பறவைகள் வந்து செல்லும் சுற்றுலா தலமான வேடந்தாங்கல் பறவைகள் சரணாலயமும் உள்ளது.
சுற்றுலா பயணிகள்
இச்சுற்றுலா தலங்களில் விடுமுறை நாட்களிலும், பல்வேறு விஷேச நாட்களிலும் பல்வேறு மாவட்டங்களில் இருந்தும், பல்வேறு நாடுகளில் இருந்தும் பல லட்சத்திற்கும் மேற்பட்ட சுற்றுலா பயணிகள் வருகைதந்து பார்வையிட்டு செல்வது வழக்கம்.
பாதுகாப்பில் முழுக்கவனம்
எனவே, பாரம்பரியமான இச்சுற்றுலா தலங்களுக்கு வருகை புரியும் பயணிகளுக்கு எவ்வித அசௌகரியமான சூழ்நிலையும் ஏற்படா வண்ணம் அவர்களது பாதுகாப்பில் முழுக்கவனம் செலுத்தப்படும்.
சட்ட விரோத மதுபான விற்பனை
மேலும், செங்கல்பட்டு மாவட்ட காவல் துறையின் எல்லைக்குட்பட்ட இடங்களில் நடக்கும் சட்ட விரோத மதுபான விற்பனை, கஞ்சா விற்பனை, லாட்டரி விற்பனை, மணல் கொள்ளை மற்றும் சூதாட்டம் போன்ற சட்ட விரோத செயல்களை பற்றி தொலைபேசி வாயிலாகவும், வாட்ஸ்ஆப் வாயிலாகவும் மற்றும் குறுந்தகவல் மூலமாகவும் 7200102104 என்ற எண்ணிற்கு தொடர்புக்கொண்டு புகார் செய்யலாம்.
விவரங்கள் ரகசியமாக வைக்கப்படும்
அவ்வாறு தாங்கள் தெரிவிக்கும் விவரங்கள் ரகசியமாக வைக்கப்படும் எனவும் செங்கல்பட்டு மாவட்ட காவல் துறை சார்பில் புதிய காவல் கண்காணிப்பாளர் சாய்ப்ரனீத் அறிவிப்பு வெளியிட்டுள்ளார்.